[[Fil:Vilnius Uzupio Respublica.jpg|thumb|Užupis' engel]]
I [[1990'erne]] blev kvarteret et eftertragtet tilholdssted for byens kunstnere og [[boheme]]r og udviklede sig til et dyrt boligområde i centrum af Vilnius med "en større koncentration af krøllede hjerner i Užupis end i Vilnius. Det beskrives fra tid til andet som Litauens svar på Christiania, hvilket dog er noget af en tilsnigelse, da folk har købt og betalt for deres ejendom og der ingen narkohandel finder sted ligesom det kreative miljø efterhånden er kraftigt kommercialiseret. Der er talrige kunstgallerier, [[workshop]]s og cafeer i bydelen.
Af og til sammenlignes Užupis med kunstnerkvarteret [[Montmartre]] i [[Paris]]. Kunstnerne forsøger at styrke sammenholdet gennem kunst og fester. Ved floden har Užupis sin egen [[havfrue]]. Opbyggelsen af fællesskab startede i [[1990'erne|halvfemserne]] med rejsningen af et mindesmærke for [[Frank Zappa]] i Vilnius, som dog ikke er opstillet i bydelen.
Grupper